[{"text_idx": "#000000", "text": "10pa\u0308evane palveaeg 2023 \u201eTagasi altari juurde\u201c - 3. pa\u0308ev"}, {"text_idx": "#000001", "text": "Tagasi altari juurde \u2014 elu ru\u0308tm"}, {"text_idx": "#000002", "text": "\u201eSeista igal hommikul Issandat ta\u0308namas ja kiitmas, no\u0303ndasamuti ka o\u0303htul.\u201c (1.Aja 23:30)."}, {"text_idx": "#000003", "text": "1. Ajaraamatu 23. peatu\u0308kist loeme, et Jumal ka\u0308skis leviitidel \u2013 neil, kes hoolitsesid iidse juudi templi ja selle talituste eest \u2013 seista Tema ees igal hommikul ja o\u0303htul, to\u0303stes oma ha\u0308a\u0308le Teda ta\u0308nama ja u\u0308listama. See Jumalale aja pu\u0308hendamise korraldus sai alguse u\u0308hest teisest no\u0303udest, mille Jumal andis Moosesele, kui Ta palus iisraellastel \u201eja nad tehku mulle pu\u0308hamu, siis ma asun elama nende keskele.\u201d (2. Moosese 25:8) Lisaks ka\u0308skis Jumal: \u201eu\u0308ks tall ohverda hommikul ja teine tall ohverda o\u0303htul\u201d (2. Moosese 29:39)."}, {"text_idx": "#000004", "text": "Israeliidi elu raamis igapa\u0308evaselt kaks fundamentaalse ta\u0308htsusega vaimulikku kogemust. Jumala rahvas pidi alustama ja lo\u0303petama igat pa\u0308eva koos Temaga. Nad ei tohtinud kunagi vo\u0303tta Tema pa\u0308a\u0308stvat armu iseenesestmo\u0303istetavana. Nad vajasid Jumala va\u0308ge, et olla kaitstud va\u0308liste ohtude eest, kui nad la\u0308bisid teel to\u0303otatud maale vaenuliku ko\u0303rbe. Nad pidid olema kaitstud ka seestpoolt tulevate kiusatuste eest, nagu soov rakendada Egiptuse va\u0308a\u0308rtusi ja vaimsust ning vangistuses o\u0303pitud Egiptuse hoiakuid. Hommikused ja o\u0303htused ohverdamised, olid Jumala viis harjutada iisraellastest u\u0308ksikisikutele ja perekondadele sisse pu\u0308hendusmuster, et hoida neid o\u0303iges suhtes Temaga."}, {"text_idx": "#000005", "text": "Ellen White kirjeldab seda pu\u0308ha, pidulikku, igapa\u0308evast kogemust ja\u0308rgmiselt: \u201eKui preester hommikul ja o\u0303htul viirukisuitsutamise ajal pu\u0308hasse paika sisenes, oldi eeso\u0303ues valmis teostama igapa\u0308evast ohverdamist seal oleval altaril. Jumalateenistusele kogunenud inimesed ja\u0308lgisid toimuvat suure huviga. Enne kui nad preestri teenistuse vahendusel Jumala ette astusid, tuli neil to\u0303siselt su\u0308da la\u0308bi katsuda ja patud tunnistada. Pilk pu\u0308hamule suunatud, u\u0308hinesid nad vaikse palvega. Nii to\u0303usis nende palve suitsutusrohu pilves u\u0308les ning haaras usus kinni to\u0303otatud Pa\u0308a\u0308stja teenetest, mida lepitusohver kujutas."}, {"text_idx": "#000006", "text": "Hommikuse ja o\u0303htuse ohvri aegu peeti pu\u0308haks ning hiljem peeti neid jumalateenistuse korralisteks aegadeks kogu Iisraelis. Kui juudid olid aegade ka\u0308igus sunnitud hajuma pagulastena kaugematesse maadesse, po\u0308o\u0308rdusid nad neil teadaolevail pa\u0308evatundidel ikka na\u0308oga Jeruusalemma poole ja kummardasid Iisraeli Jumalat. See tava pakub kristlastele eeskuju hommiku- ja o\u0303htupalvuseks. Ehkki Jumal ei kiida heaks tu\u0308hja tseremooniat, milles pole to\u0303elise Jumala kummardamise meelsust, on Tal heameel na\u0308ha inimesi, kes Teda armastavad, kummardumas hommikul ja o\u0303htul selleks, et paluda andestust tehtud pattude eest ja paluda vajalikke o\u0303nnistusi.\" (Patriarhid ja prohvetid, lk 353, 354)"}, {"text_idx": "#000007", "text": "Kui sinu pu\u0308hendumishetked on kaotanud oma ru\u0308tmi, siis palu Jumalat, et ta uuendaks juba ta\u0308na sinu pu\u0308hendumist Talle nii hommikuti kui o\u0303htuti."}, {"text_idx": "#000009", "text": "\u201eSeista igal hommikul Issandat ta\u0308namas ja kiitmas, no\u0303ndasamuti ka o\u0303htul.\u201c"}, {"text_idx": "#000010", "text": "Jeesus, me tahame alustada oma pa\u0308evi Sinuga. Palun a\u0308rata meid, et saaksime nautida osadust Sinu juuresolekul. Aita meil muuta see igapa\u0308evaseks harjumuseks ja mitte kiirustada vo\u0303i lu\u0308kata seda edasi. Aita meil hoida Sind esikohal meie mo\u0303tetes iga pa\u0308ev. Aamen."}, {"text_idx": "#000011", "text": "Isa, me oleme kiired tooma Sinu ette oma mitmesuguseid palveid, kaebusi ja soove, unustades mo\u0303nikord, et Sa oled Isik, mitte automaat. Tuleta meile meelde ko\u0303iki Sinu iseloomu aspekte, ko\u0303iki va\u0308ikeseid ja suuri asju, mida Sa oled teinud ja teed meie heaks, et vo\u0303iksime ta\u0308nada ja kiita Sind nende eest. Tuleta meile praegu meelde po\u0303hjusi, miks Sind kiita. Aamen."}, {"text_idx": "#000012", "text": "Jumal, me ei soovi mitte ainult alustada oma pa\u0308eva koos Sinuga, vaid ka lo\u0303petada seda koos Sinuga. Kui mo\u0303tiskleme nende tundide u\u0308le, mis Sa meile andsid, siis meenuta meile neid paljusid kordasid, mil kogesime Sinu truudust pa\u0308eva jooksul. Lase meil uinuda kiitusega huultel, sest Sa oled meie igavene Pa\u0308a\u0308stja. Aamen."}, {"text_idx": "#000013", "text": "Ta\u0308nu ja u\u0308listus: Ta\u0308na konkreetsete o\u0303nnistuste eest ja u\u0308lista Jumalat Tema headuse eest."}, {"text_idx": "#000014", "text": "U\u0308lestunnistus: Vo\u0303ta mo\u0303ned minutid aega, et tunnistada Jumalale oma u\u0308leastumised ja ta\u0308nada Jumalat Tema andestuse eest."}, {"text_idx": "#000016", "text": "Meie kogudus: Palu Jumalat oma kodukoha ja u\u0308lemaailmse kiriku vajaduste pa\u0308rast (vaata eraldi faili vajaduste kohta)"}, {"text_idx": "#000017", "text": "Kohaliku koguduse palvesoovid: Palveta kohaliku koguduseliikmete, pere ja naabrite vajaduste pa\u0308rast."}, {"text_idx": "#000018", "text": "Kuula ja vasta: Vo\u0303ta aega, et kuulata Jumala ha\u0308a\u0308lt ja vastata u\u0308listuse vo\u0303i lauluga."}, {"text_idx": "#000020", "text": "Muud u\u0308listuslaulud: Mu Jeesus, mu Pa\u0308a\u0308stja; Ava mu su\u0308dame silmad; Jeesus iga pa\u0308ev me juures; Igal hommikul, igal o\u0303htul (CD Minu ro\u0303o\u0303m, laul nr 25)."}, {"text_idx": "#000022", "text": "10pa\u0308evane palveaeg 2023 \u201eTagasi altari juurde\u201c - 10. pa\u0308ev"}, {"text_idx": "#000024", "text": "Tema puudutusJa Jeesus sirutas ka\u0308e va\u0308lja, puudutas teda ja u\u0308tles: \u201eMa tahan, saa puhtaks!\u201c Ja ta sai otsekohe oma pidalito\u0303vest puhtaks. Matteuse 8:3"}]